#Inspirasiekos Episode 1: Koring
JY LEES NOU #Inspirasiekos Episode 1: Koring
Kyk Inspirasiekos met SARIE elke Maandag om 18:30 op VIA (DStv-kanaal 147). Hier's episode 1 se resepte:
Dié Marokkaanse manier van bredie maak is ook die naam van die erdepot waarin dit gemaak word: een met ’n spitsdeksel. Jy kan ook ’n doodgewone ysterpot gebruik.
20 ml vinkelsaad
5 ml droë brandrissie
1 kg kort lamskenkels
200 ml rou koringkorrels
Plaas al die speserye in ’n vysel en maak lekker fyn met ’n stamper. Verhit olyfolie tot warm in middelslag-pot of bak van tagine. Gooi ui en knoffel by. Braai 5 minute of tot dit begin verbruin. Voeg fyn speserymengsel by en braai 2 minute. Voeg lam by en braai nog 5 minute. Geur goed met sout en peper. Gooi tamaties en koring by, sit deksel op en bring tot kookpunt. Verlaag hitte en laat kook 2 uur of tot lam van been afval. Sit voor met amandels.
Koringslaai met gebraaide nektarien
200 g (250 ml) rou koringkorrels
sap en gerasperde skil van 1 suurlemoen
6 nektariens, gehalveer
Plaas koring en 10 ml sout in middelslag-pot. Gooi genoeg water by om koring meer as dubbel te bedek. Bring tot kookpunt en laat kook tot koring sag en gaar is, sowat 20-25 minute. Dreineer en laat afkoel. Meng uie, kerrie, suiker, asyn en sojasous. Voeg koljander, suurlemoensap en -skil by. Gooi bo-oor koue koring en meng deeglik. Geur goed met sout en swartpeper. Laat rus in yskas vir sowat 2 uur of oornag. Verhit ’n riffelpan tot vuurwarm, die rook moet letterlik daaruit draai. Smeer nektarienhelftes met olyfolie. Plaas in warm pan en braai tot goudbruin, sowat 3-5 minute per kant. Meng gebraaide perskes met koring. Sit voor.
In Noord-Afrika kry jy ’n platbrood, genaamd lavash. Dis van meel en water en word op warm, oop vure gebak tot bros. Ek bak dit op ’n oondvaste bakkie sodat die brood soos ’n broodbakkie lyk.
100 ml gebreekte koring
Plaas water, olyfolie en sout in elektriese menger met deeghaak. Gooi meel geleidelik by terwyl menger loop en meng tot stywe, kniebare deeg. Knie vir 5-8 minute of tot deeg gladde voorkoms het. Jy kan die deeg ook met die hand knie. Plaas deeg in bak wat met olie gesmeer is en bedek. Laat rus deeg vir 25 minute. Dit gaan nie rys nie, maar die rus laat die gluten in die deeg ontspan sodat jy dit dunner kan uitrol. Verhit oond intussen tot 220 °C. Sprinkel meel op werkvlak. Verdeel deeg in 4 porsies. Rol uit tot sowat 5 mm dik. Sprinkel gebreekte koring oor deeg en rol in deeg vas. Plaas 4 oondvaste bakkies onderstebo op ’n bakplaat. Spuit bakkies en bakplaat goed met kleefwerende kossproei. Plaas uitgerolde deeg bo-oor bakkies sodat die deeg wat oorhang eweredig op die bakplaat rus. Bak vir 15-20 minute of tot goudbruin. Laat afkoel en haal versigtig af.
Meer oor: koring| herman lensing| via